钦定古今图书集成/明伦汇编/闺媛典/第203卷 > 秦承业妻张氏
## 钦定古今图书集成/明伦汇编/闺媛典/第203卷 > 秦承业妻张氏

按《如皋县志》：“张氏，张之恩女。年及笄，归秦承业。业病，
张宵衣侍卧起，旬月不衰。迨亡，张年二十五，遗孤应
祥方七月，家稍丰。族人利所有，谋夺其志，生端构讼，
无所不至。张秉志愈励，备尝惨悴，坐是家遂替，仅馀
田十四亩，日从事女红以佐饔飧，犹时奉滫瀡，承舅
姑欢，藜藿仅充，晏如也。应祥长，克振其家。而氏攻苦”
操作，至老不倦，冰心雪骨，六十馀年如一日。诸当路
请于朝，建坊旌表，年九十三终。